《惜分钗》
清代·赵芬

芳年短。香魂断。墨痕惨淡缠幽怨。夜凄清。峭寒生。

斗雪丰神，直恁娉婷。卿。卿。

孤吟倦。闲愁绊。相思忍到箩窗畔。影斜横。月胧明。

梦醒罗浮，一段痴情。惺。惺。

作者简介：赵芬，字仪姞，一字子逸，号次鸿，晚号善约老人，上海人。户部侍郎赵秉冲女，批验大使乌程汪延泽继室，日桢母。工诗词，有《滤月轩集》。